Diari Oficial de la Generalitat Valenciana


Sumari del DOGV 2561, del 28-07-1995 (1995/835677)

ORDRE de 28 de juny de 1995, de la Conselleria d'Educació i Ciència, per la qual es desestimen les sol·licituds de canvi de domicili i titularitat, i es revoca l'autorització del centre estranger Den Norske Slolen Ved Torrevieja, d'Orihuela (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/28/(1)/dof/vci/html**

### Dades del document

Número de DOGV
:   2561

Data del DOGV
:   28-07-1995

Secció del DOGV
:   DISPOSICIONS GENERALS

Número del document
:   1995/835677


Data del document
:   28-06-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 28 de juny de 1995, de la Conselleria d'Educació i Ciència, per la qual es desestimen les sol·licituds de canvi de domicili i titularitat, i es revoca l'autorització del centre estranger Den Norske Slolen Ved Torrevieja, d'Orihuela (Alacant).  
L'expedient de canvi de domicili i canvi de titularitat han estat iniciats per la persona representant de la titularitat. L'expedient de revocació de l'autorització ha estat incoat d'ofici per la Direcció General de Centres Docents vista la alteració de les condicions essencials que serviren de base per a l'autorització i la impossibilitat d'estimar la sol·licitud d'autorització de canvi de domicili per trasllat d'instal·lacions, ja que el titular no ha aportat el certificat de l'Ambaixada noruega en Espanya exigit per l'article 14.b del Reial Decret 806/1993, de 28 de maig, sobre centres docents estrangers en Espanya, on es justifique que les instal·lacions traslladades compleixen els requisits exigits per la legislació noruega per a la creació de centres docents, i que els ensenyaments impartits tindran validesa acadèmica oficial plena en aquell país.  
La inspecció educativa i la Direcció Territorial d'Alacant han emés un informe favorable a la revocació de l'autorització.  
Així mateix consta a l'expedient l'informe preceptiu del Ministeri d'Assumptes Exteriors, d'acord amb l'article 17 de l'esmentat Reial Decret 806/1993, sobre Règim de Centres estrangers en Espanya.  
Atesa la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 806/1993, de 28 de maig sobre règim de centres docents estranger en Espanya (BOE de 23.0693), el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris i demés legislació de general aplicació.  
Fent ús de les atribucions que em confereix l'article 35 de la Llei de Govern valencià,  
ORDENE  
Primer  
Desestimar les sol·licituds d'autorització de canvi de titularitat i canvi de domicili del centre estranger Den Norske Skolen Ved Torrevieja, d'Orihuela, amb número de codi 53451188.  
Segon  
Revocar l'autorització de l'esmentat centre per haver-hi cessat les activitats docents en les seues instal·lacions i alterat les condicions essencials que serviren de base per a la seua autorització.  
DISPOSICIó ADDICIONAL  
Aquesta revocació donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 28 de juny de 1995  
El conseller d'Educació i Ciència,  
JUAN ROMERO I GONZáLEZ


Còpia Permalink ELI